
AIŠKINAMASIS RAŠTAS
DĖL SAVIVALDYBĖS TARYBOS 2026 M. VASARIO 26 D. SPRENDIMO NR. 1-32 „DĖL PANEVĖŽIO MIESTO SAVIVALDYBĖS 2026-2028 METŲ BIUDŽETO PATVIRTINIMO“ PAKEITIMO
       

2026 m. rugsėjo 7 d.
Panevėžys


1. Sprendimo projekto tikslai ir uždaviniai: 
Savivaldybės tarybos sprendimo projektu siekiama patikslinti  Panevėžio miesto savivaldybės 2026–2028 metų biudžeto 2026 metų pajamas ir asignavimus. 
2. Siūlomos teisinio reguliavimo nuostatos, laukiami rezultatai: 
Sprendimo projektas išdėstomas nauja redakcija. 

3. Lėšų poreikis ir šaltiniai: 
Lėšų šaltiniai – Valstybės biudžeto ir Savivaldybės biudžeto lėšos.

[bookmark: _Hlk122079189]4. Sprendimui priimti reikalingi pagrindimai, skaičiavimai ar paaiškinimai: 

Atsižvelgiant į gautas pajamas už Savivaldybės gyvenamųjų patalpų pardavimą, tikslinamas materialiojo ir nematerialiojo turto realizavimo pajamų planas, jį didinant 150,0 tūkst. Eur.
Lietuvos Respublikos vidaus reikalų ministerija 2026-07-02 ministro įsakymu Nr. 1V-480 papildomai skyrė 0,3 tūkst. Eur dotaciją civilinės saugos funkcijai vykdyti.
Lietuvos Respublikos socialinės apsaugos ir darbo ministerija 2026-08-10 ministro įsakymu Nr. A1-472 skyrė 2,5 tūkst. Eur Savivaldybės administracijos išlaidoms, patirtoms 2026 m. II ketvirtį teikiant specialiąsias socialines paslaugas (vaikų dienos socialinę priežiūrą) užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti.
Lietuvos Respublikos socialinės apsaugos ir darbo ministerija 2026-08-11 ministro įsakymu Nr. A1-474 skyrė 25,6 tūkst. Eur Savivaldybės administracijos išlaidoms, patirtoms 2026 m. II ketvirtį teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą dėl karinių veiksmų iš Ukrainos pasitraukusiems Ukrainos gyventojams, padengti.
Lietuvos Respublikos socialinės apsaugos ir darbo ministerija 2026-08-11 ministro įsakymu Nr. A1-475 skyrė 33,8 tūkst. Eur Savivaldybės administracijos išlaidoms, patirtoms 2026 m. II ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, dėl karinių veiksmų iš Ukrainos pasitraukusiems Ukrainos gyventojams, padengti. 
Lietuvos Respublikos socialinės apsaugos ir darbo ministerija 2026-08-11 ministro įsakymu Nr. A1-478 skyrė 20,2 tūkst. Eur Savivaldybės administracijos išlaidoms, patirtoms 2026 m. II ketvirtį mokant laidojimo pašalpą (1,8 tūkst. Eur) pagal Lietuvos Respublikos paramos mirties atveju įstatymą ir teikiant socialinę paramą mokiniams (18,4 tūkst. Eur) pagal Lietuvos Respublikos socialinės paramos mokiniams įstatymą dėl karinių veiksmų iš Ukrainos pasitraukusiems Ukrainos gyventojams, padengti. 
Lietuvos Respublikos socialinės apsaugos ir darbo ministerija 2026-08-26 ministro įsakymu Nr. A1-508 sumažino 8,0 tūkst. Eur dotaciją, skirtą socialinėms paslaugoms finansuoti (darbo užmokesčiui individualios priežiūros darbuotojams, teikiantiems socialinę priežiūrą šeimoms, mokėti).
Lietuvos Respublikos socialinės apsaugos ir darbo ministerija 2026-09-03 ministro įsakymu Nr. A1-521 sumažino 26,3 tūkst. Eur dotaciją, skirtą būsto nuomos ar išperkamosios būsto nuomos mokesčio daliai kompensuoti.
Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos 2026-08-12 direktoriaus įsakymu Nr. V-106 sumažino 3,7 tūkst. Eur dotaciją Savivaldybės administracijai asmenų su negalia reikalų koordinavimo funkcijai atlikti.
Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos 2026-08-14 direktoriaus įsakymu Nr. V-1109 sumažino 46,3 tūkst. Eur dotaciją akredituotai socialinei reabilitacijai asmenims su negalia bendruomenėje organizuoti, teikti ir administruoti.
Asmens su negalia teisių apsaugos agentūra prie Lietuvos Respublikos socialinės apsaugos ir darbo ministerijos 2026-08-20 direktoriaus įsakymu Nr. V-111 papildomai skyrė 41,4 tūkst. Eur dotaciją asmeninei pagalbai teikti ir administruoti.
Nacionalinė sporto agentūra prie Lietuvos Respublikos švietimo, mokslo ir sporto ministerijos 2026-06-16 direktoriaus įsakymu Nr. VF-2026/20 skyrė finansavimą Panevėžio sporto centro vykdomo fizinio aktyvumo projekto „Sportas visoms kartoms“, finansuojamo Sporto rėmimo fondo lėšomis, išlaidoms kompensuoti. Projekto įgyvendinimo laikotarpis – nuo 2026-07-01 iki 2027-04-16. 12,0 tūkst. Eur avansu gautų lėšų suma apskaitoma Savivaldybės biudžete.
Kultūros paveldo departamentas prie Kultūros ministerijos 2026-07-08 direktoriaus įsakymu Nr. Į-134 skyrė 4,5 tūkst. Eur Panevėžio kraštotyros muziejaus projekto „Muziejaus katalogo „Barinės kapinynas: žmonės ir žirgai“ leidyba“ daliniam finansavimui.
Atsižvelgiant į įvykdytą įstaigų reorganizaciją, Panevėžio suaugusiųjų mokymo centro prijungimą prie Panevėžio „Minties“ inžinerijos gimnazijos ir Panevėžio lopšelio-darželio „Varpelis“ prijungimą prie Panevėžio lopšelio-darželio „Vaikystė“, tikslinamos įstaigų įmokos į Savivaldybės biudžetą 17,6 tūkst. Eur. Pajamos už prekes ir paslaugas didinamos 3,0 tūkst. Eur, pajamos už ilgalaikio ir trumpalaikio materialiojo turto nuomą mažinamos 0,3 tūkst. Eur, o įmokos už išlaikymą švietimo, socialinės apsaugos ir kitose įstaigose mažinamos 20,3 tūkst. Eur.
2026 m. Savivaldybės biudžeto pajamos ir asignavimai didinami 188,4 tūkst. Eur.
Patikslinus 2026 m. biudžeto pajamas, jos sudarys 224934,6 tūkst. Eur. Patikslinti 2026 m. asignavimai sudarys 239061,8 tūkst. Eur.
Asignavimai keičiami šiose biudžeto programose:
	   Programos pavadinimas 
	2026 m. Asignavimų  pokytis
(tūkst. Eur)
	                        Lėšų paskirtis

	01 Savivaldybės valdymo programa
	-3,3
	Iš valstybės biudžeto skiriama 0,8 tūkst. Eur asmeninei pagalbai administruoti, 0,3 tūkst. Eur – civilinės saugos funkcijai vykdyti, 0,7 tūkst. Eur – administravimo išlaidoms, patirtoms 2026 metų II ketvirtį teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti, 0,9 tūkst. Eur – administravimo išlaidoms, patirtoms 2026 metų II ketvirtį teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti.
Iš valstybės biudžeto mažinama 1,0 tūkst. Eur būsto nuomos ar išperkamosios būsto nuomos mokesčio daliai kompensuoti, 3,7 tūkst. Eur – asmenų su negalia reikalų koordinavimo funkcijai atlikti ir 1,3 tūkst. Eur – akredituotai socialinei reabilitacijai asmenims su negalia bendruomenėje administruoti.

	03 Urbanistinės plėtros programa
	-20,0
	Perskirstomi Savivaldybės biudžeto asignavimai tarp programų: 10,0 tūkst. Eur perkeliama į 9 programą plačiaformačiam multifunkciniam spausdintuvui įsigyti ir 10,0 tūkst. Eur – į 10 programą miesto želdynams atnaujinti.

	05 Ekonominės plėtros ir verslo skatinimo programa
	100,0
	Perskirstomi Savivaldybės biudžeto asignavimai tarp programų: 100,0 tūkst. Eur iš 15 programos perkeliama ir skiriama UAB „Panevėžio autobusų parkas“ nuostoliams kompensuoti, įvertinus, kad 15 programoje numatytos 100,0 tūkst. Eur lėšos kompensacijoms už lengvatinį keleivių pervežimą mokėti nebus panaudotos.

	06 Savivaldybės turto valdymo programa
	150,0
	Savivaldybės biudžeto lėšų skiriama socialinio būsto fondo plėtrai.

	09 Informacinės visuomenės plėtros programa
	10,0
	Perskirstomi Savivaldybės biudžeto asignavimai tarp programų. Iš 3 programos perkeliama 10,0 tūkst. Eur plačiaformačiam multifunkciniam spausdintuvui įsigyti.

	[bookmark: _Hlk216275708]10 Miesto infrastruktūros objektų plėtros, modernizavimo ir priežiūros programa
	-2,4
	Perskirstomi asignavimai tarp programų ir asignavimų valdytojų: iš 3 programos į 10 programą perkeliama 10,0 tūkst. Eur miesto želdynams atnaujinti, iš 10 programos į 13 programą perkeliama 12,4 tūkst. Eur Savivaldybei priklausančiuose pastatuose įvykusiems gedimams likviduoti.

	11 Kultūros ir meno programa
	4,5
	Panevėžio kraštotyros muziejaus projekto „Muziejaus katalogo „Barinės kapinynas: žmonės ir žirgai“ leidyba“ daliniam finansavimui gauta 4,5 tūkst. Eur valstybės biudžeto lėšų.

	12 Sporto programa
	12,0
	Panevėžio sporto centro projekto „Sportas visoms kartoms“, finansuojamo Sporto rėmimo fondo lėšomis, išlaidoms kompensuoti gauta 12,0 tūkst. Eur avansu valstybės biudžeto lėšų.

	13 Švietimo ir ugdymo programa
	-5,2
	Perskirstomi asignavimai tarp asignavimų valdytojų ir programų. Iš 10 programoje numatytų Savivaldybės biudžeto asignavimų 12,4 tūkst. Eur perkeliama avarinėms situacijoms likviduoti: 2,3 tūkst. Eur – lopšeliui-darželiui „Vaikystė“ dėl nuotekų sistemos avarijos, 2,8 tūkst. Eur – Juozo Miltinio gimnazijai dėl avarinės situacijos šildymo sistemos vidaus tinklo vamzdynuose ir 7,3 tūkst. Eur – Juozo Balčikonio gimnazijai dėl avarinės situacijos šilumos trasoje.
Atsižvelgiant į įvykdytą įstaigų reorganizaciją, visi nepanaudoti asignavimai perkeliami įstaigoms, perėmusioms reorganizuotų įstaigų funkcijas. Dėl Panevėžio lopšelio-darželio „Varpelis“ prijungimo prie Panevėžio lopšelio-darželio „Vaikystė“, „Varpelio“ asignavimai mažinami 188,7 tūkst. Eur, o „Vaikystės“ asignavimai didinami 167,0 tūkst. Eur. 21,7 tūkst. Eur skirtumas susidaro dėl asignavimų iš pajamų už prekes ir paslaugas, nes „Varpelis“ faktiškai negavo visų planuotų pajamų, todėl visa šioms pajamoms suplanuota asignavimų suma negali būti perkelta.  Dėl Panevėžio suaugusiųjų mokymo centro prijungimo prie Panevėžio „Minties“ inžinerijos gimnazijos, Suaugusiųjų mokymo centro asignavimai mažinami 260,3 tūkst. Eur, o „Minties“ inžinerijos gimnazijos asignavimai didinami 264,4 tūkst. Eur. Skirtumą sudaro 4,1 tūkst. Eur papildomai surinktų Suaugusiųjų mokymo centro pajamų už prekes ir paslaugas.


	15 Socialinės paramos įgyvendinimo programa
	-57,2
	Iš valstybės biudžeto skiriama 1,8 tūkst. Eur išlaidoms, patirtoms 2026 metų II ketvirtį mokant laidojimo pašalpą pagal Lietuvos Respublikos paramos mirties atveju įstatymą, 17,7 tūkst. Eur išlaidoms, patirtoms 2026 m. II ketvirtį teikiant socialinę paramą mokiniams pagal Lietuvos Respublikos socialinės paramos mokiniams įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti, 24,7 tūkst. Eur išlaidoms, patirtoms 2026 metų II ketvirtį teikiant paramą būstui išsinuomoti pagal Lietuvos Respublikos paramos būstui įsigyti ar išsinuomoti įstatymą Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti, 33,8 tūkst. Eur išlaidoms, patirtoms 2026 metų II ketvirtį teikiant socialinę pašalpą, būsto šildymo išlaidų, geriamojo vandens išlaidų ir karšto vandens išlaidų kompensacijas, skiriamas vadovaujantis Lietuvos Respublikos piniginės socialinės paramos nepasiturintiems gyventojams įstatymu, Ukrainos gyventojams, nukentėjusiems dėl Rusijos Federacijos karinės agresijos prieš Ukrainą, padengti, 2,5 tūkst. Eur savivaldybės administracijai, siekiant padengti jų išlaidas, patirtas 2026 m. II ketvirtį teikiant specialiąsias socialines paslaugas (vaikų dienos socialinę priežiūrą) užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, 40,6 tūkst. Eur asmeninei pagalbai teikti.
Iš valstybės biudžeto mažinama 25,3 tūkst. Eur būsto nuomos ar išperkamosios būsto nuomos mokesčio daliai kompensuoti, 45,0 tūkst. Eur akredituotai socialinei reabilitacijai asmenims su negalia bendruomenėje organizuoti ir teikti, 8,0 tūkst. Eur socialinėms paslaugoms teikti. 
Perskirstomi Savivaldybės biudžeto asignavimai tarp programų. 100,0 tūkst. Eur iš 15 programos perkeliama ir skiriama UAB „Panevėžio autobusų parkas“ nuostoliams kompensuoti, įvertinus, kad 15 programoje numatytos 100,0 tūkst. Eur lėšos kompensacijoms už lengvatinį keleivių pervežimą mokėti nebus panaudotos.

	Iš viso
	188,4
	



5. Kieno iniciatyva parengtas sprendimo projektas: 
Projektas parengtas atsižvelgiant į Savivaldybės merės siūlymą patikslinti Panevėžio miesto savivaldybės 2026–2028 m. biudžetą, pateiktą Panevėžio miesto savivaldybės mero 2026 m. rugsėjo 7 d. potvarkiu Nr. M-548 „Dėl siūlymo patikslinti Panevėžio miesto savivaldybės 2026–2028 m. biudžetą“. Sprendimo projekto rengėjas Savivaldybės administracijos Strateginio planavimo ir finansų skyrius. 

Strateginio planavimo ir finansų skyriaus vedėjo pavaduotoja                        Greta Plungienė	
